EkBass/fiwiki-20250220-pages-articles huggingface dataset:
Lewis Teague

pienoiskuva|Lewis Teague Lewis Teague (s. 8. maaliskuuta 1938) on yhdysvaltalainen elokuvaohjaaja. Hän syntyi Brooklynissä, New Yorkissa, ja voitti vuonna 1987 elokuvallaan Cujo – kauhun silmät (1983) palkinnon Fantasportossa. Teaguen muiden töiden joukossa ovat Alligaattori (1980) ja Paholaisen silmät (1985). == Aiheesta muualla == * Luokka:Yhdysvaltalaiset elokuvaohjaajat Luokka:Vuonna 1938 syntyneet Luokka:Elävät henkilöt
Dick Groat

Richard Morrow "Dick" Groat (4. marraskuuta 1930 Wilkinsburg, Pennsylvania – 27. huhtikuuta 2023) oli yhdysvaltalainen baseballpelaaja ja koripalloilija. Hän pääsi pitemmälle baseballissa ja tuli vuonna 1960 valituksi National Leaguen "Most Valuable Playeriksi". Groat oli NL:n viisinkertainen All-Star- pelaaja vuosina 1959–1960 ja 1962–1964. Vuonna 1960 hän oli Lou Gehrigin muistopalkinnon saaja ja NL:n lyöntimestari. Groatin ammattilaisjoukkueina olivat viisitoistavuotisen uran aikana: * Pittsburgh Pirates (1952–1962) * St. Louis Cardinals (1963–1965) * Philadelphia Phillies (1966–1967) * San Francisco Giants (1967) Koripalloa Groat pelasi ensin Duken yliopistolla, sitten kauden NBA:n Fort Wayne Pistonsissa. == Lähteet == Luokka:Yhdysvaltalaiset baseballpelaajat Luokka:Yhdysvaltalaiset koripalloilijat Luokka:Vuonna 1930 syntyneet Luokka:Vuonna 2023 kuolleet
Teiden kansallispuisto

Teiden kansallispuisto () on kansallispuisto Teneriffan saarella Kanariansaarilla Espanjassa. Unesco lisäsi kansallispuiston maailmanperintöluetteloon vuonna 2007. Kansallispuiston korkein kohta on tulivuori Teide, 3 718 metriä merenpinnan yläpuolella. Pico Viejo, 3 134 m, sijaitsee Teiden lounaispuolella. Puisto perustettiin vuonna 1954 ja sen pinta-ala on noin 190 neliökilometriä. ==Lähteet== ==Aiheesta muualla== Luokka:Teneriffa Luokka:Espanjan kansallispuistot Luokka:Unescon maailmanperintökohteet Espanjassa
Bobby Richardson

thumb|Richardson vuonna 1963 Robert Clinton ”Bobby” Richardson (s. 19. elokuuta 1935) on yhdysvaltalainen baseballpelaaja (toinen pesämies). Hän otteli ensimmäisen kerran Major League -tasolla 5. elokuuta 1955 ja viimeisen kerran 2. lokakuuta 1966. Richardsonin joukkue oli New York Yankees. Hän oli American Leaguen seitsenkertainen All-Star-pelaaja, World Seriesin "Most Valuable Player" 1963 ja viisinkertainen Gold Glove -voittaja. Lisäksi hänelle myönnettiin vuonna 1963 Lou Gehrigin muistopalkinto. Richardson jatkoi uraansa valmentajana ja oli vuonna 1976 epäonnistuneesti republikaanien ehdokkaana Yhdysvaltain kongressin jäseneksi Etelä-Carolinasta. Hän on protestanttinen kristitty ja tunnettu kristillinen puhuja. == Lähteet == Luokka:Yhdysvaltalaiset baseballpelaajat Luokka:Yhdysvaltalaiset baseballvalmentajat Luokka:Vuonna 1935 syntyneet Luokka:Elävät henkilöt
Prince of Central Park

Prince of Central Park (The Prince of Central Park) on yhdysvaltalainen draamaelokuva, joka valmistui vuonna 2000. Elokuva jäi Seagal/Nasso Productionsin viimeiseksi tuottamaksi elokuvaksi, sillä tuotantoyhtiö hajosi pian elokuvan valmistumisen jälkeen. == Rooleissa == == Aiheesta muualla == * Luokka:Vuoden 2000 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset independent-elokuvat Luokka:Yhdysvaltalaiset uudelleenfilmatisoinnit
Falchion

Falchion on jalkaväen yksiteräinen, viiltoihin ja raskaisiin lyönteihin soveltuva yhden- tai kahdenkäden miekka, joka on juuresta kapeampi ja levenee terän kärkeä kohti. Kärjessä saattoi myös olla pieni ohut pistin. Ylellisimmissä malleissa oli myös väistin ja ponsi, mutta alempiluokkaisten miekassa ei välttämättä ollut kumpaakaan. Tätä miekkatyyppiä käytettiin eniten Skotlannissa ja Irlannissa, mutta sitä on myös esiintynyt muuallakin Euroopassa, kuten Ranskassa. Sitä käytettiin erityisesti 1000–1200-luvuilla. Aseen nimi tulee latinan kielen sanasta falx, ’sirppi’. Pituudeltaan falchion on vajaan metrin mittainen ja paino noin kaksi kiloa. Luokka:Miekat
David Maust

David Edward "Crazy-Dave" Maust (5. huhtikuuta 1954 – 20. tammikuuta 2006) oli yhdysvaltalainen sarjamurhaaja ja pedofiili, jonka kaikki uhrit olivat nuoria poikia. Maustia on uhriensa ja tekotapojensa perusteella verrattu John Wayne Gacyyn. == Nuoruus == Maust joutui äitinsä hylkäämänä Chicagon valtion mielisairaalaan 9-vuotiaana, jossa hän vietti neljä vuotta ja joutui seksuaalisen hyväksikäytön uhriksi. Myöhemmin istuessaan vankilassa Maust raiskattiin uudelleen. David Maust syntyi Connellsvillessä, Pennsylvaniassa vuonna 1954. Hänen vanhempansa olivat George ja Eva Maust. Isä otti avioeron äidistä Davidin ollessa 7-vuotias, ja hän jäi äitinsä hoitoon. George Maust kasvoi sijaiskodissa, koska hänen vanhempansa olivat kuolleet ennen kuin hän täytti 12 vuotta. David Maust joutui äitinsä pakottamana mielisairaalaan 9-vuotiaana. Äiti väitti, että David oli sytyttänyt tuleen veljensä sängyn, ja myöhemmin myös yrittänyt hukuttaa tämän. Davidin äiti kertoi hoitohenkilökunnalle tämän olevan häiriintynyt, psykoottinen, marginaalisesti käyttäytyvä, paljon huomiota kaipaava ja narsistinen. Äiti oli itse viettänyt kuukauden mielisairaalassa Pennsylvaniassa. David Maust itse kertoi myöhemmin, että mielisairaala oli täynnä lapsia, joiden vanhemmat olivat itse sairaita, eivätkä joko pystyneet tai halunneet huolehtia lapsistaan. David itse tunsi, että äitinsä vain jätti hänet sinne. Äidin mukaan hoitohenkilökunta ei ottanut huomioon sitä, mitä hän oli kertonut pojastaan: tämä varasteli, valehteli ja oli muutenkin käytökseltään täysin kontrolloimaton. Äidiltä kysyttiin tarkemmin Davidin huonosta käytöksestä kotilomilla, mutta tämä ei kertonut – sanoi vaan ettei halua poikaansa kotiinsa. Tosiasiassa Davidilla oli menneisyydessään väkivaltaista käytöstä, hän oli esimerkiksi kuristanut (muttei tappanut) kahta ystäväänsä ilman syytä, ja veljensä muistaa tämän hakanneen oravan pesäpallomailalla kuoliaaksi "huvin vuoksi". == Murhat == Maustin epäillään syyllistyneen vähintään yhdeksään murhaan (joista viisi on voitu varmistaa), mukaan lukien yksi Saksassa hänen suorittaessaan asepalvelusta; kaksi Texasissa 1980-luvun alkupuolella; kolme Illinoisissa vapauduttuaan vankilasta vuonna 1999; ja kolme Hammondissa, Indianassa missä uhrien ruumiit löydettiin betonilattian alta Maustin asunnosta. Maust todettiin kyvyttömäksi vastaamaan teoistaan oikeudessa vedoten useisiin mielenterveydellisiin syihin. == Kuolema == Maust kuoli 51-vuotiaan St. Anthony Medical Center –sairaalassa Crown Pointissa, Indianassa 20. tammikuuta 2006. Maust oli yrittänyt sellissään itsemurhaa hirttäytymällä lakanaan. Hän kuoli 27 tuntia myöhemmin. == Aiheesta muualla == *Serial Killer: David Maust (engl.) - Aikajana David Maustin elämästä. *David Maust: Interview with a serial killer (engl.) - David Maustin haastattelu. *David Maustin kuva Luokka:Yhdysvaltalaiset sarjamurhaajat Luokka:Itsemurhan tehneet Luokka:Vuonna 1954 syntyneet Luokka:Vuonna 2006 kuolleet
Vern Law

Vernon Sanders ”Vern” Law (s. 12. maaliskuuta 1930) on yhdysvaltalainen baseballsyöttäjä. Hän pelasi MLB:ssä vuosina 1950–1967 joukkueenaan koko tuon ajan Pittsburgh Pirates. Law kuului vuoden 1960 All-Star-joukkueeseen. Hän voitti saman vuoden Cy Young -palkinnon sekä vuoden 1965 Lou Gehrigin muistopalkinnon, ja hänet valittiin kuukauden pelaajaksi kahdesti: elokuussa 1959 ja kesäkuussa 1965. Law on mormoni ja baseballtähti Vance Lawin isä. == Lähteet == Luokka:Yhdysvaltalaiset baseballpelaajat Luokka:Vuonna 1930 syntyneet Luokka:Elävät henkilöt
YLE TV1+

YLE TV1+ oli Yleisradion 1. tammikuuta 2008 YLE Extran tilalla aloittanut YLE TV1:n rinnakkaiskanava, joka lähetti TV1:n ohjelmat samanaikaisesti, mutta siten, että vieraskielisten ohjelmien teksti oli ”poltettu” kuvaan kiinni TV1:n käyttämästä DVB-tekstityksestä poiketen. YLE TV1+:n lähetykset päättyivät 4. elokuuta 2008, jotta vapautuva lähetyskapasiteetti saataisiin Pekingin kesäolympialaislähetyksiin. Myöhemmin kanavapaikalla aloitti uusi televisiokanava Liv. ==Lähteet== Luokka:Ylen televisiokanavat Luokka:Vuonna 2008 perustetut televisiokanavat Luokka:Vuonna 2008 lakkautetut televisiokanavat
Harmon Killebrew

Harmon Clayton Killebrew (29. kesäkuuta 1936 – 17. toukokuuta 2011) oli yhdysvaltalainen baseballpelaaja. Hän loi huomattavan pitkän MLB-uran vuosina 1954–1975 ja sai vuonna 1984 paikan Baseball Hall of Famessa. Killebrew pelasi kahdenkymmenen vuoden ajan Minnesota Twinsissä, mutta yhden kauden myös Kansas City Royalsissa. Hän oli American Leaguen "Most Valuable Player" (1969) ja voitti vuoden 1971 Lou Gehrigin muistopalkinnon. Killebrew tuli tunnetuksi kunnareistaan, joita hän saavutti ammattilaisuransa aikana 573. Niistä viidessadas tapahtui 10. elokuuta 1971, jolloin hän sai pääsyn niin kutsuttuun "500 kunnarin klubiin" muiden muassa Babe Ruthin seuraksi. == Lähteet == Luokka:Yhdysvaltalaiset baseballpelaajat Luokka:Vuonna 1936 syntyneet Luokka:Vuonna 2011 kuolleet
Cenote

Cenote (lausutaan espanjaksi ) on osaksi veden täyttämä doliini eli karstialueelle syöpymällä syntynyt sylinteri- tai maljamainen kuoppa. Cenotet ovat yleisiä muinaisella mayaintiaanien asuinalueella, nykyisellä Jukatanin niemimaalla. Nimi cenote tulee jukatekinkielisestä sanasta dzonot, joka tarkoittaa pyhää kaivoa. Alueella on noin 3000 cenotea, joista osa on sadeveden, osa meriveden täyttämiä. Makeavetiset cenotet olivat mayoille tärkeitä, sillä karstialueella ei ole muita järviä tai jokia. Muinaiset mayaintiaanit heittivät uhriesineitä ja ihmisiä cenoteihin lepyttääkseen jumaliaan. Tunnetuin cenote lienee Chichen Itzán lähellä oleva Pyhä cenote eli Uhrikaivo, jossa uhrattiin ihmisiä kuivuuden vallitessa. Jukatanin niemimaalla on monia cenoteja ympyrän kehän osaa muistuttavalla alueella, joka on muinaisen maahan hautautuneen asteroiditörmäyksen aiheuttaman kraatterin reuna. Kyse on liitukauden lopulla syntyneestä Chicxulub-kraatterista, jonka syntyessä dinosaurukset kuolivat sukupuuttoon koko maailmasta. Kraatterin päälle on kasautunut valtavat kerrostumat kalkkikiveä, ja se näkyy vain painovoimamittauksissa hyvin. Täällä kraatterin reunalla cenotet ovat keskimäärin suurempia kuin muualla Jukatanilla. Tämä johtuu siitä, että ne kehittyvät meren pinnan laskettua jääkaudella, jolloin veden pinta cenoteissa laski ja kalkkikivi pääsi rapautumaan. Kun merenpinta taas jääkauden loputtua nousi, cenotet täyttyivät vedellä. Tämä toistui jääkausien toistuessa. Veden täyttämissä cenoteissa harrastetaan luolasukellusta kirkkaan veden ja tippukivimuodostelmien vuoksi. Luolastoissa elää myös pieniä sokeita kaloja ja onkaloiden vedenpinnan yläpuolisissa osissa asuu lepakoita.Cenote Dos Ojos MAYA DIVING == Lähteet == == Aiheesta muualla == * * Sistema Zacatón *Volcanic karstification of Sistema Zacaton, Mexico (Gary, Sharp, 2006) * Stages in the Formation of a Cenote * Doline, Sinkhole, Cenote * Cenotes of Chichén Itzá * Quintana Roo Speleological Survey (QRSS) * Cenotes of the Riviera Maya * Video of Yokdzonot Cenote near Chichen Itza * Yucatan Today: Cenotes, Underwater Sinkholes Luokka:Luolageologia
Reggie Jackson

thumb|Reggie Jackson Reginald Martinez ”Reggie” Jackson (s. 18. toukokuuta 1946) on yhdysvaltalainen baseballpelaaja. Hän pelasi Major League -tasolla kahdenkymmenen vuoden ajan (1967–1987). Jackson sai 17. syyskuuta 1984 500. kunnarinsa; kaikkiaan niitä kertyi 563. Hän on kuulunut Baseball Hall of Fameen vuodesta 1993. == Lähteet == Luokka:Yhdysvaltalaiset baseballpelaajat Luokka:Vuonna 1946 syntyneet Luokka:Elävät henkilöt
Frank Robinson

Frank Robinson (31. elokuuta 1935 – 7. helmikuuta 2019Baseball Hall of Famer Frank Robinson, MLB's 1st black manager, dies at 83 ) oli yhdysvaltalainen baseballpelaaja. Hän pelasi MLB-tasolla kahdenkymmenen vuoden ajan (1956–1976) ja pääsi vuonna 1982 Baseball Hall of Fameen. Robinson ylsi 586 kunnariin. Lopetettuaan pelaamisen hän toimi vielä pitkään valmennus- ja joukkueenjohtotöissä, ja hänelle myönnettiin 9. marraskuuta 2005 Presidential Medal of Freedom. == Lähteet == == Aiheesta muualla == Luokka:Yhdysvaltalaiset baseballpelaajat Luokka:Presidential Medal of Freedom Luokka:Vuonna 1935 syntyneet Luokka:Vuonna 2019 kuolleet
Metyyli-isosyanaatti

Metyyli-isosyanaatti on orgaaninen yhdiste, jonka molekyylikaava on C2H3NO, ja rakennekaava H3C-N=C=O. Se on normaaliolosuhteissa erittäin helposti syttyvää, haihtuvaa, väritöntä nestettä, jolla on pistävä haju. Metyyli-isosyanaatista käytetään myös nimityksiä isosyanaattimetaani ja MIC. Aine keksittiin vuonna 1888. Sitä valmisteaan isosyaanihapon esterinä ja käytetään hyönteismyrkkyjen valmistukseen, aiemmin myös kumin ja liimojen raaka-aineena. Metyyli- isosyanaatti on erittäin myrkyllistä. Se oli tappava aine Bhopalin onnettomuudessa vuonna 1984. Aine liukenee hiilivetyihin, mutta reagoi veden kanssa muodostaen metyyliamiinia (CH5N) ja dimetyyliureaa (C3H8N2O). Metyyli- isosyanaatin höyry on ilmaa raskaampaa ja voi siten kulkeutua maata pitkin syttyen etäällä vuotokohdasta, sillä aineen suhteellinen höyry-ilma-seoksen tiheys 20 °C:ssa (ilma = 1) on 1.44. Metyyli-isosyanaattia käytetään torjunta- aineiden, kuten karbaryylin (C12H11NO2, CAS-numero 63-25-2) ja aldikarbin (C7H14N2O2S, CAS-numero 116-06-3) valmistukseen. Sitä saattaa muodostua myös polyuretaanin ja joidenkin muidenkin muovien lämpöhajoamisen yhteydessä. == Ympäristö- ja terveysvaikutukset == Lyhytaikainen altistus ärsyttää voimakkaasti silmiä, ihoa ja hengitysteitä. Nieltynä aine on syövyttävää ja se imeytyy elimistöön myös ihon kautta. Suuret höyry­pitoisuudet voivat aiheuttaa sokeutta, keuhkovaurioita, kuten keuhkopöhöä, fibroosia, emfyseemaa ja keuhkoputkentulehdusta. Aine on vahingollista ihmisen lisääntymiselle ja kehitykselle. Yhdisteen myrkyllisyys oli ilmeinen vuonna 1984 tapahtuneessa Bhopalin onnettomuudessa, jossa arviolta 42 000 kg metyyli-isosyanaattia ja muita kaasuja pääsi ilmaan Union Carbide India Limitedin omistamalta hyönteismyrkkytehtaalta. Aine tappoi heti 3 000 ja vammautti yli 400 000 ihmistä. == Aiheesta muualla == * Luokka:Isosyanaatit
Al Rosen

Albert Leonard ”Al” Rosen (29. helmikuuta 1924 Spartanburg, Etelä-Carolina – 13. maaliskuuta 2015 Rancho Mirage, Kalifornia) oli yhdysvaltalainen baseballpelaaja, joka pelasi koko yhdeksänvuotisen ammattilaisuransa (1947–1956) Cleveland Indians -joukkueessa. Hän oli All-Star-pelaaja joka vuosi 1952–1955 ja American Leaguen ”Most Valuable Player” 1953. Rosen syntyi Spartanburgissa, Etelä-Carolinassa, mutta muutti perheensä mukana puolitoistavuotiaana Miamiin. Hän palveli toisen maailmansodan aikana Yhdysvaltain laivastossa, josta palattuaan hän saattoi tehdä MLB-debyyttinsä 10. syyskuuta 1947. Hänen uraansa mahtui 192 kunnaria ja 717 lyötyä juoksua (RBI). Rosen oli American Leaguen kunnarimestari (1950, 1953) ja lyötyjen juoksujen mestari (1952, 1953). Juutalaisena hän pääsi vuonna 1980 Israelin International Jewish Sports Hall of Fameen. == Lähteet == Luokka:Yhdysvaltalaiset baseballpelaajat Luokka:Vuonna 1924 syntyneet Luokka:Vuonna 2015 kuolleet
Roy Sievers

Roy Edward Sievers (18. marraskuuta 1926 St. Louis, Missouri – 3. huhtikuuta 2017 Spanish Lake, Missouri) oli yhdysvaltalainen baseballpelaaja, joka vaikutti Major League -tasolla kuudentoista vuoden ajan (1949–1965). St. Louisissa, Missourissa syntynyt Sievers oli American Leaguen ”Rookie of the Year” (1949) sekä kunnari- ja lyötyjen juoksujen mestari (molemmat 1957). Hänelle kertyi ammattilaisuran aikana 1 147 lyötyä juoksua ja 318 kunnaria. Sievers oli nelinkertainen All-Star-pelaaja. Hän jatkoi pelaamisen lopetettuaan uraansa valmennus- ja joukkueenjohtotöissä. == Lähteet == Luokka:Yhdysvaltalaiset baseballpelaajat Luokka:Vuonna 1926 syntyneet Luokka:Vuonna 2017 kuolleet
Maria Holaus

Maria Holaus (s. 19. joulukuuta 1983 Brixen im Thale) on itävaltalainen alppihiihtäjä. Holaus saavutti hopeaa junioreiden MM-kilpailujen syöksylaskussa helmikuussa 2001 Sveitsin Verbierissä. Maaliskuussa 2006 hän voitti Itävallan syöksylaskumestaruuden. Maailmancupissa Holaus sijoittui ensimmäisen kerran kolmen parhaan joukkoon 27. tammikuuta 2007 oltuaan kolmas syöksylaskukilpailussa San Sicariossa. Ensimmäisen voittonsa hän saavutti supersuurpujottelussa Cortina d'Ampezzossa 20. tammikuuta 2008. St. Moritzin syöksykilpailussa 2. helmikuuta 2008 hän laski toiseksi. Holaus osallistui ensimmäisen kerran aikuisten arvokilpailuihin Åren MM-kisoissa 2007, jossa hän sijoittui syöksylaskussa 21:nneksi. ==Lähteet== * ==Aiheesta muualla== *Virallinen sivusto Luokka:Itävaltalaiset alppihiihtäjät Luokka:Vuonna 1983 syntyneet Luokka:Elävät henkilöt
Walt Dropo

Walter ”Walt” Dropo (30. tammikuuta 1923 – 17. joulukuuta 2010) oli yhdysvaltalainen baseballpelaaja (ensimmäinen pesämies). Hän syntyi Connecticutissa Mostarista, nykyisestä Bosnia ja Hertsegovinasta tulleiden vanhempien poikana. Dropo oli vuonna 1950 American Leaguen ”Rookie of the Year”, All-Star-pelaaja ja lyötyjen juoksujen mestari. Hän aloitti Major League -uransa 19. huhtikuuta 1949 ja päätti sen 17. toukokuuta 1961 saavutettuaan otteluissaan kaikkiaan 152 kunnaria ja 704 lyötyä juoksua. Dropon ammattilaisjoukkueet olivat: * Boston Red Sox (1949–1952) * Detroit Tigers (1952–1954) * Chicago White Sox (1955–1958) * Cincinnati Redlegs (1958–1959) * Baltimore Orioles (1959–1961) == Lähteet == Luokka:Yhdysvaltalaiset baseballpelaajat Luokka:Vuonna 1923 syntyneet Luokka:Vuonna 2010 kuolleet
Gus Zernial

Gus Edward Zernial (27. kesäkuuta 1923 – 20. tammikuuta 2011) oli yhdysvaltalainen baseballpelaaja. Hän pelasi ensimmäisen Major League -tason ottelunsa 19. huhtikuuta 1949 ja viimeisensä 25. syyskuuta 1959. Zernial oli kunnarien ja lyötyjen juoksujen mestari (molemmat 1951) sekä All-Star-pelaaja (1953). Hän saavutti uransa aikana kaikkiaan 237 kunnaria ja 776 lyötyä juoksua. == Joukkueet == * Chicago White Sox (1949–1951) * Oakland Athletics (1951–1957) * Detroit Tigers (1958–1959) == Lähteet == Luokka:Yhdysvaltalaiset baseballpelaajat Luokka:Vuonna 1923 syntyneet Luokka:Vuonna 2011 kuolleet
Sammy Sosa

Samuel ”Sammy” Peralta Sosa (s. 12. marraskuuta 1968) on Dominikaanisessa tasavallassa syntynyt baseballpelaaja. Hän aloitti Major League -uransa 16. kesäkuuta 1989. Sosa on tehnyt pitkän uransa aikana yli kuusisataa kunnaria. Hän on ollut National Leaguen kuukauden pelaaja useaan otteeseen, kunnarimestari (2000, 2002), lyötyjen juoksujen mestari (1998, 2001) ja arvokkain pelaaja (1998). Hänelle myönnettiin vuonna 1999 Hank Aaron -palkinto. Sosan joukkueina ovat olleet Texas Rangers, Chicago White Sox, Chicago Cubs ja Baltimore Orioles. == Lähteet == Luokka:Yhdysvaltalaiset baseballpelaajat Luokka:Vuonna 1968 syntyneet Luokka:Elävät henkilöt
Jimmy Rollins

James Calvin ”Jimmy” Rollins (s. 27. marraskuuta 1978) on yhdysvaltalainen baseballpelaaja (shortti). Hän pelasi ensimmäisen Major League -tason ottelunsa 17. syyskuuta 2000 Philadelphia Phillies -joukkueessa, johon hän kuuluu yhä. Rollins on kolminkertainen All-Star-pelaaja (2001–2002, 2005) ja vuoden 2007 National Leaguen "Most Valuable Player". == Lähteet == Luokka:Yhdysvaltalaiset baseballpelaajat Luokka:Vuonna 1978 syntyneet Luokka:Elävät henkilöt
Ryan Howard

Ryan James Howard (s. 19. marraskuuta 1979) on yhdysvaltalainen baseballpelaaja. Hän debytoi MLB:ssä 1. syyskuuta 2004 ja on kuulunut Philadelphia Philliesiin siitä lähtien. Howard oli vuonna 2006 National Leaguen "Most Valuable Player". == Lähteet == Luokka:Yhdysvaltalaiset baseballpelaajat Luokka:Vuonna 1979 syntyneet Luokka:Elävät henkilöt
Bruno Kernen

Bruno Kernen (s. 1. heinäkuuta 1972 Thun, Sveitsi) on uransa lopettanut sveitsiläinen alppihiihtäjä. Kernen voitti syöksylaskun maailmanmestaruuden vuonna 1997, Italian Sestrieressä. Samoissa MM-kilpailuissa hän oli vielä alppiyhdistetyssä toinen. 1999 Vailin MM-kilpailuissa hän ei selviytynyt mitaleille, mutta St. Moritzin maailmanmestaruuskilpailuissa 2003, hän saavutti pronssimitalin syöksylaskussa ja sijoittui supersuurpujottelussa 8:ksi. Bormion MM-kilpailuista 2005 tulivat syöksyn 5:s sija, ja super-G:n 8:s sija. Uransa viimeisissä arvokisoissa, Åren MM-kilpailuissa 2007, Kernen sijoittui super-G:ssä pronssille. Kernen saavutti uransa ainoan olympiamitalin Torinon kisojen syöksylaskusta, jossa hän sijoittui pronssille. Samoissa olympialaisissa hän osallistui vielä supersuurpujotteluun, jossa sijoittui 18:ksi. Naganon olympialaisissa Kernen keskeytti syöksylaskussa ja sijoittui super-G:ssä 11:ksi. Junioreiden MM-kilpailuissa 1991, Kernen voitti alppiyhdistetyn mestaruuden ja saavutti super-G:ssä pronssia. Urallaan Kernen pystyi kolmeen maailmancupin osakilpailuvoittoon ja oli palkintokorokkeella yhteensä seitsemän kertaa. Hän kärsi urallaan paljon loukkaantumisista ja ilmoitti kesällä 2007 lopettavansa polvivaivan takiahttp://www.mtv3.fi/urheilu/arkisto.shtml/arkistot/alppihiihto/2007/07/541962. ==Osakilpailuvoitot== Pvm Paikka Laji 19\. tammikuuta, 1996 Veysonnaz Syöksylasku 20\. tammikuuta, 1996 Veysonnaz Syöksylasku 18\. tammikuuta, 2003 Wengen Syöksylasku ==Lähteet== * *Kernen Ski-databasen sivuilla ===Viitteet=== ==Aiheesta muualla== *Bruno Kernenin kotisivut Luokka:Sveitsiläiset alppihiihtäjät Luokka:Sveitsiläiset olympiamitalistit Luokka:Vuonna 1972 syntyneet Luokka:Elävät henkilöt
Joe Dumars

Joe Dumars (s. 24. toukokuuta 1963 Shreveport, Louisiana) on yhdysvaltalainen koripalloilija. Hänet otettiin vuonna 1985 Detroit Pistonsiin, josta hän vetäytyi 1999. Dumars pelasi Yhdysvaltain maajoukkueessa, joka voitti kultaa vuoden 1994 koripallon maailmanmestaruuskilpailuissa. Hän on kuulunut Basketball Hall of Fameen vuodesta 2006. Dumars oli vuonna 1989 NBA:n finaalien "Most Valuable Player". == Lähteet == Luokka:Yhdysvaltalaiset koripalloilijat Luokka:Vuonna 1963 syntyneet Luokka:Elävät henkilöt
Paul Lansky

Paul Lansky (s. 18. kesäkuuta 1944 New Yorkissa) on elektronisen musiikin säveltäjä, joka on tehnyt musiikkia 1970-luvulta saakka. Hän on George Perlen oppilas, ja itse on nykyään musiikin säveltämisen professori Princetonin yliopistossa, ja häntä pidetään yhtenä elektronisen musiikin pioneerinä. Radioheadin kappaleessa "Idioteque," yhtyeen vuoden 2000 albumilta Kid A, on huomattava sample Lanskyn nauhalta "Mild und Leise" (1973), joka taas "sämplää" Richard Wagnerin "Tristan und Isoldea". Lansky on kirjoittanut esseen Radioheadista, ja essee löytyy kirjasta The Music and Art of Radiohead, ja myös internetistä . Lansky on pahamaineisen gangsterin Meyer Lanskyn veljenpoika. ==Diskografia== * Smalltalk, 1990 * Homebrew, 1992 * More Than Idle Chatter, 1994 * Fantasies And Tableaux, 1994 * Folk Images, 1995 * Things She Carried, 1997 * Conversation Pieces, 1998 * Ride, 2001 * Alphabet Book, 2002 * Music Box, 2006 * Etudes and Parodies, 2007 ==Aiheesta muualla== *Paul Lanskyn kotisivut Princeton.edu:ssa *Lyhyt biografia ja kuva *Artikkeli Lanskysta ja hänen haastattelunsa Luokka:Yhdysvaltalaiset säveltäjät Luokka:Vuonna 1944 syntyneet Luokka:Elävät henkilöt
Willis Reed

Willis Reed Jr. (25. kesäkuuta 1942 – 21. maaliskuuta 2023) oli yhdysvaltalainen koripalloilija ja koripallovalmentaja, joka pelasi New York Knicksissä vuosina 1964–1974. Hänet otettiin Basketball Hall of Fameen vuonna 1982. Reed valittiin vuonna 1970 NBA:n arvokkaimmaksi pelaajaksi. Hän oli ensimmäinen pelaaja, joka sai kauden aikana kolme arvokkaimman pelaajan palkintoa. Hänet valittiin koko liigan arvokkaimman pelaajan lisäksi sekä finaalien että tähdistöottelun arvokkaimmaksi pelaajaksi. Reed oli merkittävä tekijä, kun New York Knicks voitti historiansa ensimmäisen mestaruutensa. Reed loukkasi reisilihaksensa viidennessä finaaliottelussa Los Angeles Lakersia vastaan eikä pystynyt pelaamaan kuudennessa ottelussa. Hän palasi seitsemänteen ja ratkaisevaan otteluun ja heitti ottelun kaksi ensimmäistä koria, vaikka ei selvästikään pystynyt juoksemaan kunnolla. Reed ei tehnyt enempää pisteitä, mutta Knicks tarvitsi kapteeninsa esimerkkiä ja voitti ottelun 113-99. Reed ja Knicks voittivat toisen mestaruutensa vuonna 1973. Hänet valittiin urallaan seitsemän kertaa NBA:n tähdistöotteluun, ja hän voitti kahdesti finaalien arvokkaimman pelaajan palkinnon. Pelaamisen lopetettuaan hän jatkoi uraansa valmentajana. Vuonna 1996 NBA valitsi Reedin yhdeksi historiansa viidestäkymmenestä merkittävimmästä pelaajasta. == Lähteet == Luokka:Yhdysvaltalaiset koripalloilijat Luokka:Vuonna 1942 syntyneet Luokka:Vuonna 2023 kuolleet
Siikajoen taistelu

Siikajoen taistelu oli yksi Suomen sodan maineikkaimmista taisteluista. Taistelu käytiin Siikajoen kirkonmäen läheisyydessä 18. huhtikuuta 1808. ==Taistelu== Sota Ruotsin ja Venäjän välillä oli alkanut suomalaisten joukkojen nopealla vetäytymisellä, eikä taisteluja ollut ennen Siikajokea juuri käyty. Yppärissä Pyhäjoella oli käyty lyhyt kahakka venäläisten ja perääntyvien suomalaisten välillä 16. huhtikuuta. Venäläiset tavoittivat perääntyvät suomalaiset joukot ennen kuin nämä ehtivät ylittää Siikajokea. Suomalaisten joukkojen päällikkö Carl Johan Adlercreutz päätti aloittaa viivytystaistelun ja suomalaiset kävivät asemiin Siikajoen vanhan uoman rantaan. Jacob Petrovitš Kulnevin johtamat venäläiset hyökkäsivät suomalaisten asemiin, mutta nämä pitivät asemansa. Lopulta venäläisten saatua lisäjoukkoja oli suomalaisten peräännyttävä Siikajoen yli. Venäläiset yrittivät saartaa suomalaiset, mutta samalla venäläisten keskusta heikkeni ja kun Adlercreutz havaitsi tämän, päätti hän hyökätä. Suomalaiset valtasivat kirkonmäen ja pappilan, ja venäläisten oli peräännyttävä. Suomalaiset ajoivat heikentyneitä venäläisjoukkoja takaa viiden kilometrin päähän kirkonmäeltä. Sota sai Siikajoen ja myöhemmin Revonlahden taistelun jälkeen uuden käänteen, kun suomalaiset aloittivat hyökkäyksen. Kesän 1808 aikana suomalaiset etenivät syvälle Savoon ja Etelä-Pohjanmaalle. ==Perintö== Taistelupaikalla Siikajoen kirkon läheisyydessä on vuonna 1934 paljastettu muistomerkki, jonka on suunnitellut Matti Visanti. Uudenmaan Prikaati, joidenkin taisteluun osallistuneitten yksiköiden nykyinen joukko-osasto, kantaa joukko- osastoristinään Siikajoen ristiä ja juhlistaa vuosipäiväänsä taistelun muistopäivänä. pienoiskuva|vasen|Taistelussa kaatuneiden muistokivi. == Lähteet == * * === Viitteet === == Aiheesta muualla == * Wikiaineisto: Vänrikki Stoolin tarinat – Adlercreutz * Siikajoen voitonpäivän vaiheilta, Hakkapeliitta, 28.08.1934, nro 35, s. 10, Kansalliskirjaston digitaaliset aineistot Luokka:Suomen sodan taistelut Luokka:Siikajoki Luokka:Vuoden 1808 sotahistoria Luokka:Pohjois-Pohjanmaan historia
Remain in Light

Remain in Light on Talking Headsin neljäs studioalbumi, joka julkaistiin lokakuussa 1980. Albumi on päässyt monille "kaikkien aikojen paras albumi" -listoille, kuten Rolling Stone -lehden listalle "500 Greatest Albums of All Time". Lehti valitsi albumin myös 1980-luvun neljänneksi parhaaksi rocklevyksi. Albumin kansitaiteen on tehnyt graafinen suunnittelija Tibor Kalman. Tammikuussa 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. Albumin kakkospuolen avaava, singlenäkin menestynyt ”Once in a Lifetime” ylsi kokonaistuloksissa sijalle 35. == Kappaleet == Kaikki kappaleet kirjoittaneet David Byrne, Brian Eno, Chris Frantz, Jerry Harrison ja Tina Weymouth. === Puoli 1 === #"Born Under Punches (The Heat Goes On)" – 5:46 #"Crosseyed and Painless" – 4:45 #"The Great Curve" – 6:26 === Puoli 2 === #"Once in a Lifetime" – 4:19 #"Houses in Motion" – 4:30 #"Seen and Not Seen" – 3:20 #"Listening Wind" – 4:42 #"The Overload" – 6:00 === Vuoden 2006 uudelleenjulkaisun bonuskappaleet === # * "Fela's Riff" [viimeistelemätön] - 5:19 #"Unison" [viimeistelemätön] - 4:49 #"Double Groove" [viimeistelemätön] - 4:27 #"Right Start" [viimeistelemätön] - 4:07 == Tekijät == === Yhtyeen kokoonpano === *David Byrne – laulu, kitara, basso, koskettimet, lyömäsoittimet *Jerry Harrison – kitara, koskettimet, taustalaulu *Chris Frantz – koskettimet, rummut, lyömäsoittimet, taustalaulu *Tina Weymouth – basso, koskettimet, lyömäsoittimet, taustalaulu === Muut muusikot === *Brian Eno – basso, koskettimet, lyömäsoittimet, taustalaulu, miksaus *Adrian Belew – kitara *Jose Rossy – lyömäsoittimet *Robert Palmer – lyömäsoittimet *Nona Hendryx – taustalaulu *Jon Hassell – trumpetti ja torvisoittimet kappaleessa 5 === Tuotanto === *Brian Eno – tuottaja *Dave Jerden – tekniikka *Rhett Davies – tekniikka *Jack Nuber – tekniikka *John Potoker – tekniikka *Stephen Stanley – tekniikka *Greg Calbi – masterointi == Listasijoitukset == Albumi Vuosi Lista Sijoitus 1980 Billboard Pop-albumit 19 1980 Britannian albumilista 21 Singlet Vuosi Single Lista Sijoitus 1980 "Crosseyed and Painless"/"Born Under Punches"/"Once in a Lifetime" Billboard Club Play Singles 20 1980 "Once in a Lifetime" The Billboard Hot 100 91 1981 "Once in a Lifetime" Britannian singlelista 14 1981 "Houses in Motion" Britannian singlelista 50 == Sertifikaatiot == Organisaatio Taso Päiväys RIAA – Yhdysvallat Kulta 17. syyskuuta 1985 == Cover-albumi == Beninistä kotoisin oleva laulaja Angélique Kidjo julkaisi vuonna 2018 tästä Talking Heads -levystä oman afrikkalaisvivahteisen cover-version Remain in Light. Levy on paitsi samanniminen, se sisältää myös samat kappaleet kuin alkuperäinen levy, samassa järjestyksessä. Kidjon levyn kappaleilla vierailevat Blood Orange (Dev Hynes), Alicia Keys, Ezra Koenig, Tony Allen ja Questlove. == Lähteet == Luokka:Vuoden 1980 albumit Luokka:Talking Headsin albumit Luokka:Brian Enon tuottamat albumit
Kiko Loureiro

Pedro Henrique "Kiko" Loureiro (16. kesäkuuta 1972 Rio de Janeiro, Brasilia) on brasilialainen kitaristi, joka on soittanut muun muassa Angrassa ja Megadethissä. Loureiro on soittanut myös Tarja Turusen taustayhtyeessä. Loureiro aloitti akustisen kitaran soiton 11-vuotiaana ja siirtyi sähkökitaraan 13-vuotiaana. 16-vuotiaana hän oli jo parissa yhtyeessä ja soitti yökerhoissa São Paulossa. 19-vuotiaana Loureiro oli perustamassa Angraa. Hän siirtyi siitä Megadethin kitaristiksi vuonna 2015 Chris Broderickin jätettyä yhtyeen. Soolokitaristina Loureiro on julkaissut neljä studioalbumia, joista viimeisin äänitettiin Helsingissä 5by5-studiolla. Hän on myös suunnitellut japanilaiselle kitarapedaalivalmistaja Zoomille soundeiltaan personoidut signaturemallit G1- ja G2.1-multiefektipedaalista. == Yksityiselämä == Loureirolla on suomalainen vaimo. Parilla on syyskuussa 2011 syntynyt tytär ja marraskuussa 2016 syntyneet kaksoset. Loureiro osaa äidinkielensa portugalin lisäksi puhua englantia, ranskaa, suomea ja japania. == Tuotanto == === Soolo === * No Gravity (Replica Records, 2004) * Universo Inverso (Victor / Seoul Records, 2006) *Fullblast (2009) *Sounds of Innocence (Victor, 2012) === Angra === * Reaching Horizons (originally released in 1992, reissued in 1996) * Angels Cry (JVC Japan, 1993) * Evil Warning EP (1994) * Holy Land (Gravadora Eldorado, 1996) ** Make Believe Part 1 single (1996) ** Make Believe Part 2 single (1997) ** Make Believe Part 3 single (1997) ** Make Believe Part 4 single (1997) * Freedom Call EP (1996) * Holy Live live EP (1997) * Fireworks (SPV GmbH/Century Media Records, 1998) ** Lisbon single (1998) ** Rainy Nights single (1998) * Rebirth (SPV GmbH/Steamhammer, 2001) ** Acid Rain single (2001) * Hunters and Prey EP (SPV GmbH/Steamhammer, 2002) * Rebirth World Tour: Live in São Paulo live album and video (BMG/Victor Entertainment, recorded in 2001 and released in 2003) * Temple of Shadows (SPV GmbH/Steamhammer, 2004) ** Wishing Well single (2004) * Aurora Consurgens (SPV GmbH/Steamhammer, 2006) ** The Course of the Nature single (2006) === Megadeth === * Dystopia (2016) * The Sick, the Dying... and the Dead! (2022) == Lähteet == == Aiheesta muualla == * Official Kiko Loureiro Website * Official Angra Website *Kiko Loureiron YouTube-kanava Luokka:Brasilialaiset kitaristit Luokka:Vuonna 1972 syntyneet Luokka:Elävät henkilöt
Tunnearvo

Tunnearvo on elämyksellinen kokemus, mielihyvän tai mielipahan sävyinen psyykkinen tila asiasta, jolle asetetaan esimerkiksi määritteitä hyvä/paha, kaunis/ruma, kallis/halpa tai paljon/vähän. ’Arvo’ käsitteenä on moraalifilosofiaan kuuluva asia, jota pidetään (yleensä) hyvänä; vertaa käsitettä ”olla arvokas”. Siten arvo ja arvottaminen liittyvät kaikkeen ihmisten harjoittamaan sosiaaliseen toimintaan: voidaan väittää, että kaikki perusteet, joille esitetään arvoväittämiä, sisältävät tunnearvoon liittyvä määreitä; arvot sisältävät tunteen, ovat osa tunnetta. Toisaalta arvoja, kuten tunnearvojakin voidaan määritellä eri tavoin: * vitaaliset (tunne)arvot, * esteettiset (tunne)arvot, * eettiset (tunne)arvot tai * teoreettis-älylliset (tunne)arvot. Tunnearvot käsitteenä on liitetty nk. arvosubjektivismiin, jonka mukaan arvoja ei voida loogisesti johtaa tosiasioista eikä arvoilla ole siten mitään objektiivista perustaa (Humen giljotiini) erotuksena arvo- objektivismista. Edelleen tunnearvoja voidaan käsitellä arvorelativismista käsin, joka korostaa erityisesti sitä, miten arvot vaihtelevat eri kulttuureissa ja eri aikoina; se mikä arvo (omalle) tunteelle asetetaan, riippuu ajasta ja kulttuurista. Ongelmallista on ollut suhteuttaa tunnearvo ja tieto, asiat joita pidämme totena. Kognitiivisen kannan mukaan arvot ovat eräänlaista tietoa, tai meillä voi olla tietoa arvoista, kun taas ei- kognitiivisen kannan mukaan arvot eivät perustu lainkaan tietoon eikä niillä ole tiedollista sisältöä, vaan arvoja koskevat kannanotot kuvaavat lähinnä esittäjänsä tunteita tai mielipiteitä. Kansantajuisesti tunnearvo käsite on yhdistetty usein ekonomiaan kuluvaksi siten, että asiat joilla on ollut tunnearvoa, eivät ole olleet rahallisen mittaamisen tapana. Esimerkiksi tuomioistuimissa on jouduttu määrittelemään rahallinen hinta tunteelle (tunnearvolle). ==Katso myös== * Etiikka * Moraali ==Lähteet== * WSOY. CD- Facta 2005. CD-Rom levyke. Luokka:Arvot
Guido Cappellini

Guido Cappellini (s. 7. syyskuuta 1959) on entinen italialainen F1-veneilijä. Hän on menestynein F1-veneilijä kautta aikojen kymmenellä maailmanmestaruudellaan. == Uran alku == Capellini oli pikkupojasta asti kiinnostunut vauhdista ja moottoreista, jalkapallo tai koulunkäynti eivät häntä pahemmin kiinnostaneet. Isä Luciano osti pojalleen lahjaksi mikroauton tämän täyttäessä kolme vuotta. Siitä lähtien vauhdista tuli keskeinen asia Guido Cappellinin elämässä. Ensimmäisen moottoriveneensä hän sai viisivuotiaana, mutta kilpaili rata-autojen parissa ja voitti muun muassa kartingin Italian ja Euroopan-mestaruuden 1980-luvun alussa.Vauhdin Maailma 1/2008 "Guido Cappellini - legenda jo ajaessaan" == Siirtyminen veneisiin == Kilpaveneilyn pariin Cappellini siirtyi 1980-luvun puolivälissä. Ensin hän kilpaili F3-luokassa, mutta siirtyi nopeasti kilpaveneilyn kuninkuusluokkaan, F1:een. Menestys ei osunut kohdalle heti, vaan ensimmäisen mestaruutensa Cappellini voitti vasta kahdeksannella F1-kaudellaan, vuonna 1993. Cappellini on voittanut kymmenen mestaruutta, sekä kolme MM-hopeaa ja kaksi MM-pronssia. Cappellini pitää myös hallussaan F1-veneiden nopeusennätystä, joka on 256,2 km/h. Cappellini lopetti kilpaveneuransa vuoden 2009 jälkeen. == Elämä kilpaveneilyn ulkopuolella == Capellini on menestyksensä myötä noussut suureen suosioon Italiassa ja nauttii supertähden asemastaan täysin siemauksin. Asuinpaikaksi hän on valinnut monien moottoriurheilutähtien tapaan Monacon, mutta Italian verohallinnon mukaan hänen on maksettava veronsa kotimaahan. Capellini on myös veneilyalan liiketoiminnassa mukana. Hän on osakkaana italialaisessa DAC-yrityksessä, joka valmistaa kilpaveneitä ja käyttää maailmanmestarin kokemusta hyväkseen tehdessään veneistään yhä nopeampia. == Lähteet == == Aiheesta muualla == *Viralliset sivut Luokka:Formula 1 -veneilijät Luokka:Italialaiset moottoriurheilijat Luokka:Vuonna 1959 syntyneet Luokka:Elävät henkilöt
Original Soundtracks 1

Original Soundtracks 1 (myös Original Soundtracks) on vuoden 1995 albumi, jonka levyttivät U2 ja Brian Eno sivuprojektinaan nimellä Passengers. Sen kappaleet on pääosin kirjoitettu kuvitteellisille elokuville. Albumin lehtisessä mainitaan elokuvat, joihin kappaleet kirjoitettiin. Pääasiassa nämä elokuvat ovat kuvitteellisia, mutta 13:sta listatusta elokuvasta kolme on todellisia: Beyond the Clouds, Miss Sarajevo, ja Ghost in the Shell. Island Records oli haluton julkaisemaan albumia U2:n nimellä, joten esittäjästä käytettiin nimeä Passengers. Noin puolet albumista on instrumentaalia. Laulukappaleissa ei ole selkeää melodiaa tai kertosäettä. Kappaleessa "Miss Sarajevo" laulaa italialainen tenori Luciano Pavarotti. ==Kappaleet== Kaikki kappaleet kirjoittanut Passengers. #"United Colours" (United Colours of Plutonium) – 5:31 #"Slug" (Slug) – 4:41 #"Your Blue Room" (Par-delà les nuages/Beyond the Clouds) – 5:28 #"Always Forever Now" (Always Forever Now) – 6:24 #"A Different Kind of Blue" (An Ordinary Day) – 2:02 #"Beach Sequence" (Par-delà les nuages/Beyond the Clouds) – 3:25 #"Miss Sarajevo" (Miss Sarajevo, laulu: Luciano Pavarotti) – 5:41 #"Ito Okashi" (Ito Okashi/Something Beautiful, mukana Holi) – 3:25 #"One Minute Warning" (Ghost in the Shell) – 4:40 #"Corpse (These Chains Are Way Too Long)" (Gibigiane/Reflections) – 3:35 #"Elvis Ate America" (Elvis Ate America, mukana Howie B) – 2:59 #"Plot 180" (Hypnotize (Love me 'til Dawn)) – 3:41 #"Elokuvan The Swan" teema (The Swan) – 3:24 #"Elokuvan Let's Go Native" teema (Let's Go Native) – 3:07 "Miss Sarajevo" julkaistiin singlenä, ja se löytyy myös U2:n kokoelmalta The Best of 1990–2000. "Your Blue Roomin" piti olla toinen single albumilta, mutta se peruttiin vähäisen myynnin takia. Kappale julkaistiin myöhemmin vuoden 1997 singlen "Staring at the Sun" b-puolena, ja kokoelman The Best of 1990–2000 b-levyllä. ==Kokoonpano== *Brian Eno – strategiat, sekvenssi, koskettimet, taustalaulu, kitara, miksaus, kuorolaulu, laulu kappaleessa "A Different Kind of Blue", tuotanto *Bono – laulu, kitara, piano kappaleessa "Beach Sequence" *Adam Clayton – basso, kitara kappaleessa "Your Blue Room", lyömäsoittimet, kerronta kappaleessa "Your Blue Room" *The Edge – kitara, koskettimet, taustalaulu, laulu kappaleessa "Corpse," kirkkourut kappaleessa "Your Blue Room" *Larry Mullen Jr. – rummut, lyömäsoittimet *Luciano Pavarotti – tenorilaulu kappaleessa "Miss Sarajevo" *Holi – laulu kappaleessa "Ito Okashi" *Howie B – miksaus, skrätsäys *Craig Armstrong – kielisoittimet kappaleessa "Miss Sarajevo" *Paul Barrett – kielisoittimet kappaleessa "Always Forever Now" *David Herbert – saksofoni kappaleissa "United Colours" ja "Corpse" Luokka:Vuoden 1995 albumit Luokka:Brian Enon tuottamat albumit Luokka:Brian Enon albumit Luokka:U2:n albumit Luokka:Ambient-albumit
Passengers

Passengers voi tarkoittaa seuraavia: * Passengers, U2:n ja Brian Enon sivuprojektiyhtye, joka julkaisi albumin Original Soundtracks * Passengers, Morten Tyldumin ohjaama tieteiselokuva vuodelta 2016 == Katso myös == * Passenger
Ulf Kirsten

Ulf Kirsten (s. 4. joulukuuta 1965 Riesa, Itä-Saksa) on saksalainen jalkapalloilija, joka oli pelipaikaltaan hyökkääjä. Kirsten oli ensimmäinen pelaaja, joka pelasi sata maaottelua edustaen kahta eri maajoukkuetta. Hän pelasi Itä-Saksan maajoukkueessa 49 ottelua ja Saksan maajoukkueessa 51 ottelua. Hänen suurin saavutuksensa oli Saksan cupin voitto vuonna 1993. Kirsten edusti Saksaa vuosien 1994 ja 1998 MM-kisoissa ja vuoden 2000 EM- kisoissa. == Lähteet == == Aiheesta muualla == * Entry in the who's who of Leverkusen Luokka:Saksalaiset jalkapalloilijat Luokka:Vuonna 1965 syntyneet Luokka:Elävät henkilöt
Teemu Jääskeläinen

Teemu Matias Eemeli Jääskeläinen Urheilukouluun saapumiserässä I / 2002 hyväksytyt Mil.fi (s. 7. kesäkuuta 1983 Tampere) on suomalainen jääkiekkoilija, pelipaikaltaan puolustaja. Hän on Tampereen Ilveksen kasvatti ja pelasi seuran edustusjoukkueessa seitsemän kautta (2001–2008) ennen kuin siirtyi kaudeksi 2008–2009 Tanskaan Herning Blue Foxiin. Nuorena Jääskeläistä pidettiin lahjakkaana; NHL-seura Chicago Blackhawks varasi hänet vuonna 2001 numerolla 205. Sittemmin Jääskeläinen ei kuitenkaan ole täyttänyt kaikkia häneen asetettuja odotuksia, vaikka kausi 2006–07 sujuikin hyvin tehoin 6+13=19. Jääskeläisen harjoittelumotivaatiota on moitittu, ja kiekkoanalyytikko Juha Hiitelän mukaan voimakastahtoisempana Teemu Jääskeläinen pelaisi NHL:ssä.Radio 957:n Hiitelän poksi -ohjelma 29.1.2008 Jääskeläistä pidetään monipuolisena puolustajana, joka hallitsee niin puolustus- kuin hyökkäystehtävätkin. Hän on fyysisesti vahva, mutta toimii pelitilanteissa aika ajoin flegmaattisesti. ==Lähteet== ==Aiheesta muualla== * * Luokka:Suomalaiset jääkiekkoilijat Luokka:Chicago Blackhawksin varaamat pelaajat Luokka:Vuonna 1983 syntyneet Luokka:Elävät henkilöt
Helsingin Juniorijouset

Helsingin Juniorijouset (The Helsinki Strings) on Csaba ja Géza Szilvayn vuonna 1972 perustama jousiorkesteri. Orkesterin viitisenkymmentä soittajaa ovat 10–20 -vuotiaita ja he opiskelevat musiikkia Itä-Helsingin musiikkiopistossa ja Sibelius-Akatemiassa. Orkesteri teki ensimmäisen pitkä­soittonsa Scandia-levy­merkille vuonna 1978.http://www.fono.fi/Dokumentti.aspx?esittaja=lae+kalle&ID;=4cd28eb4-9adb-4df2-a438-d2d194431305 Sen jälkeen on yhtyeeltä ilmestynyt useita pitkä­soittoija, niin että niiden yhteis­määrä on nykyisin 40 kappaletta.JuniorijousetViitattu 7.10.2023 Juniorijousten yli 70 televisio-ohjelmasta ”Viuluviikarit Musiikkimaassa” -sarja on vaikuttanut Suomen musiikkikasvatukseen. Helsingin Juniorijousten jäsenistä on kasvanut satoja ammattimuusikoita – kansainvälisen tason solisteja, kamari- ja orkesterimuusikoita, konserttimestareita, kapellimestareita, jousisoiton opettajia ja muita musiikkialan ammattilaisia. Orkesteri on tehnyt noin 50 ulkomaan kiertuetta konsertteineen, muun muassa vuonna 2013 se soitti Wienin filharmonikkojen kultaisessa salissa. Juniorijousten perustajat (1972) ja pitkäaikaiset johtajat Csaba ja Géza Szilvay siirtyivät eläkkeelle vuonna 2010. Lukuvuoden 2010–2011 Juniorijousia johti Pirkko Simojoki ja vuosina 2011-2022 Jukka Rantamäki. Syksystä 2022 lähtien orkesteria on johtanut Kasmir Uusitupa. ==Diskografia== * == Lähteet == == Aiheesta muualla == *Helsingin Juniorijousten www-sivut Luokka:Roihuvuori Luokka:Suomalaiset orkesterit Luokka:Helsingin musiikki
Kuuban kommunistinen puolue

Kuuban kommunistinen puolue (, lyh. PCC) on Kuubaa hallitseva puolue. Se perustettiin virallisesti 3. lokakuuta 1965. Puolue on ideologialtaan martilainen ja marxilais-leniniläinen. Sen pääsihteeri on vuodesta 2021 ollut Miguel Díaz-Canel. Puolue julkaisee lehteä Granma. Puolue perustettiin heinäkuussa 1961, kaksi vuotta sen jälkeen kun Fidel Castro oli valittu maan pääministeriksi. Se perustettiin nimellä Organizaciones Revolucionarias Integradas (ORI) yhdistämällä Castron johtama Movimiento Revolucionario 26 de Julio, Partido Socialista Popular (PSP) ja Directorio Revolucionario 13 de Marzo. Maaliskuussa 1962 se sai nimen Kuuban sosialistisen vallankumouksen yhdistynyt puolue (), lyh. PURSC. Lokakuussa 1965 nimeksi tuli Kuuban kommunistinen puolue, jolloin myös keskuskomitea muodostettiin. Puolueen ensimmäinen varsinainen kokous järjestettiin Havannassa joulukuussa 1975 ja sen johtava asema kirjattiin helmikuussa 1976 hyväksyttyyn uuteen perustuslakiin. Seuraavat puoluekokoukset on järjestetty 1980, 1986, 1991 ja 1997. Puoluekokous valitsee keskuskomitean, jossa on viidennen kokouksen jälkeen 150 jäsentä. Puolueen pysyvät johtoelimet ovat politbyroo ja sihteeristö. Vuonna 1991 sihteeristöstä luovuttiin ja laajennettuun politbyrooseen nimitettiin parikymmentä jäsentä. Sihteeristö perustettiin kuitenkin uudelleen 2006. Puolueella on nuorisojärjestö Nuorten kommunistien liitto (). == Aiheesta muualla == * Kuuban kommunistinen puolue Luokka:Kommunistiset puolueet Luokka:Kuuban politiikka
Kunnallisvaalit 1945

Kunnallisvaalit järjestettiin joulukuussa 1945 Suomessa. Äänioikeuttaan käyttäneiden naisten määrä oli ensimmäistä kertaa suurempi kuin miesten.Naiset kunnallisvaaleissa (Tilastokeskus 1.12.2005) Sosialidemokraatit ja kommunistijohtoiset kansandemokraatit olivat pääsääntöisesti – ensimmäisen ja ainoan kerran – vaaliliitoissa kautta maan. Kunnanvaltuutettujen toimikausi oli säädetty normaalia lyhyemmäksi eli kahdeksi vuodeksi, koska edellisten valtuustojen toimikausi oli toisen maailmansodan seurauksena kestänyt yhdeksän vuotta.Oikeusministeriö: TAULUKKO: Kunnallisvaalit 1918-2004 Seuraavan vuoden alussa tapahtui seitsemän kuntaliitosta, mm. Helsingin suuri alueliitos. Näissä kunnissa vaalit toimitettiin uuden kuntajaon mukaisesti. == Tulokset == äänestysaktiivisuus 53,9 % +5,9 suuntaus valtuutetut äänet porvarilliset ryhmät *ML, Kok., Ed., RKP ym. 5 385 616 489 vasemmistolaiset ryhmät *SDP:n ja SKDL:n vaaliliitto SDP SKDL 2 100 2 496 578 020 265 689 275 324 muut ryhmät 9 980 Lähde: Demokraattisen kansan kalenteri 1947, s. 184. Lähde: Demokraattisen kansan kalenteri 1947, s. 184. Lähde: Demokraattisen kansan kalenteri 1947, s. 184. Lähde: Demokraattisen kansan kalenteri 1947, s. 184. Lähde: Demokraattisen kansan kalenteri 1947, s. 184. == Lähteet == Luokka:Vuoden 1945 vaalit Luokka:Suomen kuntavaalit
Sergei Karjakin

Sergei Aleksandrovitš Karjakin (, , s. 12. tammikuuta 1990 Simferopol) on venäläinen (alkujaan ukrainalainen) shakinpelaaja. Karjakinista tuli nuorin shakin suurmestari 12 vuoden ja 7 kuukauden ikäisenä 20. elokuuta 2002. Samana vuonna hän toimi silloisen FIDE:n maailmanmestari Ruslan Ponomarovin avustajana. Vuonna 2004 Bilbaossa pelattiin kolmen tietokoneen ja kolmen suurmestarin otteluturnaus. Karjakin oli ainoa, joka onnistui voittamaan pelin tietokonetta vastaan. Hänen kukistamansa ohjelma oli nimeltään Deep Junior. Vuonna 2007 Karjakin pääsi semifinaaleihin FIDE:n maailman cupissa Hanti- Mansijskissa. Karjakin voitti vuonna 2009 arvostetun Corus-turnauksen Wijk aan Zeessa useiden huippupelaajien edellä. Kesäkuussa 2014 Karjakin voitti toistamiseen superturnauksen Norjassa. Marraskuussa 2016 Karjakin pelasi maailmanmestaruudesta Magnus Carlsenia vastaan mutta hävisi sen niukasti. Karjakin sai maaliskuussa 2022 FIDE:n langettaman kuuden kuukauden kilpailukiellon, koska hän oli julkisesti tukenut Venäjän aloittamaa Ukrainan sotaa. ==Yksityiselämä== Vuonna 2009 Karjakin muutti Venäjälle ja otti Venäjän kansalaisuuden. Samana vuonna hän meni naimisiin naisten kansainvälisen mestarin Kateryna Dolžykovan kanssa. Avioliitto kesti vajaat kolme vuotta ja 2014 Karjakin avioitui Galija Kamalovan kanssa. ==Lähteet== == Aiheesta muualla == * * Luokka:Shakin suurmestarit Luokka:Venäläiset shakinpelaajat Luokka:Vuonna 1990 syntyneet Luokka:Elävät henkilöt
Veikko Suominen

Veikko Suominen (5. toukokuuta 1948 Rauma – 28. joulukuuta 1978 Tampere) oli suomalainen jääkiekkoilija. Suominen pelasi Tampereen Ilveksessä kausilla 1971–1978. Hän teki urallaan Ilveksessä yhteensä 256 tehopistettä (165+91) ja toimi Ilveksen kapteenina kolmella kaudella. Kaudella 1971–1972 Suominen saavutti Ilveksessä jääkiekon Suomen Mestaruuden.MMM 1973: s. 461 Lisäksi hän sai pronssia eli saavutti 3. sijan kausilla 1973–1974 ja 1974–1975.http://www.eliteprospects.com/player.php?player=53411 Viitattu 11.11.2015. Suominen ampui itsensä vuonna 1978. Tampereen Ilves otti Suomisen pelinumeron 24 välittömästi pois käytöstä, eikä sitä Ilveksessä ole käyttänyt kukaan Suomisen jälkeen. Numeroa ei ole kuitenkaan virallisesti jäädytetty, sillä sitä ei haluta pitää esillä muistuttamassa Suomisen kohtalosta. Ammatiltaan Veikko Suominen oli linja-autonkuljettaja, jonka työnantajana toimi Koiviston Auto. Koiviston Auto erotti Suomisen vuoden 1975 kesällä. Erottamisen syynä oli väitetty matkustajien epäasiallinen kohtelu. Suominen kävi oikeustaistelun entistä työnantajaansa vastaan työtuomioistuimessa ja voitti sen. Työtuomioistuimen antaman päätöksen mukaan oli Suomisen irtisanominen ollut perusteeton. Suominen pääsi välittömästi töihin toiselle toimeksiantajalle erottamisensa jälkeen ja myöhemmin sai 3 500 markan verran korvausta. Päätös astui voimaan 19. tammikuuta 1978.http://www.finlex.fi/fi/oikeus/tt/1978/19780004 Viitattu 11.11.2015. == Lähteet == * Eliteprospects - Veikko Suominen * Finlex - Työtuomioistuimen tekemiä ratkaisuja ja lausuntoja vuodesta 1970 alkaen *Kojo, Pauli et al (toim.): Mitä-Missä-Milloin 1973 – Kansalaisen Vuosikirja. Otava, Helsinki- Keuruu. ISBN 951-1-00062-4. s. 461 ===Viitteet=== == Aiheesta muualla == * Luokka:Suomalaiset jääkiekkoilijat Luokka:Vuonna 1948 syntyneet Luokka:Vuonna 1978 kuolleet Luokka:Itsemurhan tehneet